Monni wa Sehithwa o akgola puso
Mme Tsholofelo Tiroyakgosi wa dingwaga tse di masome a matlhano le bongwe, wa kgotla ya Kgalagadi kwaSehithwa, o akgola lenaneo la nyeletso lehuma go bo le mo inotse mo lehumeng la nta ya tlhogo. O buile mo potsolotsong bosheng fa lephata la boipelego le ne la tsaya tshwetso ya go mo tsenya mo lenaneongla nyeletso lehuma ka kgwedi ya Moranang 2014. Mabaka e ne e le go bo a na lebokoa mo mmeleng, ka jalo go mo paledisa go direla bana ba gagwe. Mme Tiroyakgosi o ne a itlhophela thuo ya dikoko tsaSetswana. Puso e ne ya mo abela dikoko di le masome a mabedi le botlhano, gore asimolodise kgwebo e e tlaa mo tshetsang le ba lelwapa la gagwe. A re o ne aseka a ipona tsapa, a amogela kgwebo e ka diatla tsoopedi. O ne a tlhalosa gore mo bogompienong, dikoko tse diatile e bile di masome a mane le bosupa ka palo. Mme Tiroyamodimo o ne gape asupa fa monate wa go rua dikoko ke gore puso e ba rekela dijo tsa dikoko ebongmoroko, mabele le tse dingwe ka jalo go hema gore ba dirise dipoelo tsabone. A re o na le bareki ba ba mokawana mo motseng. O rekisa dikoko tse di namagadi P55 fa mekoko e le P100. O kaile fa lephata la boipelego ga mmogo le ba lenaneo lanyeletso lehuma e le batho ba ba boineelo ebile ba dira tiro ya bone ka Se, se ne sa mo rotloetsa gore a tie moko e bile a nnepelotelele mo kgwebong ya gagwe. O tsweletse gape a re o eletsa go godisa kgwebo ya gagwe kago aga tshingwana ya merogo, a dirisa motshotelo wa dikoko tsa gagwe. Se se tlaadira gore a nne le dipoelo tse di botoka go feta fa. E re le ntswa kgwebo nngwe le nngwe e seke e tlhoka dikgwetlho,o tlhalosa fa kgwebo ya gagwe e lebaganwe ke kgwetlho ya dibatana tse di mojelang dikoko. Se se ka tswa se dirwa ke gore o santse a kgobokanya madi a goaga legora le le nonofileng go kganela dibatana tse.